Немилостивој драгој
Још један пут ме жеље ломе,
Да те видим на растанку томе,
Пре нег' одем путу далекоме,
Да ти кажем, шта си срцу моме. 

Да ти кажем речма жалостивим,
Колико те због лепоте кривим,
Да ти кажем, кол'ко ти се дивим,
Да ти кажем, да за тебе живим.

Да ти кажем, макар и за наго...
А ти мисли, како теби драго;
Само знај, да једно срце благо
Сломио је твој одговор — наг'о!

Извор 
1885. Стражилово. Лист за забаву, поуку и уметност. Година прва, стр. 46.

Благоје Бранчић
1885.